Rozsudok Všeobecného súdu z 5. februára 2015 – Red Bull/ÚHVT – Sun Mark (BULLDOG)
(vec T-78/13)1
(„Ochranná známka Spoločenstva – Námietkové konanie – Prihláška slovnej ochrannej známky Spoločenstva BULLDOG – Skoršie slovné medzinárodné a národné ochranné známky BULL a RED BULL – Relatívne dôvody zamietnutia – Pravdepodobnosť zámeny – Totožnosť tovarov – Podobnosť označení – Pojem koncepčnej podobnosti – Článok 8 ods. 1 písm. b) nariadenia (ES) č. 207/2009 – Článok 8 ods. 5 nariadenia č. 207/2009“)
Jazyk konania: angličtina
Účastníci konania
Žalobkyňa: Red Bull GmbH (Fuschl am See, Rakúsko) (v zastúpení: pôvodne A. Renck, T. Heitmann, advokáti, a I. Fowler, solicitor, neskôr A. Renck a I. Fowler)
Žalovaný: Úrad pre harmonizáciu vnútorného trhu (ochranné známky a vzory) (v zastúpení: pôvodne F. Mattina, neskôr P. Bullock, A. Schifko, splnomocnení zástupcovia, neskôr D. Walicka a napokon M. Schifko)
Ďalší účastník konania pred odvolacím senátom ÚHVT: Sun Mark Ltd (Middlesex, Spojené kráľovstvo)
Predmet veci
Žaloba podaná proti rozhodnutiu druhého odvolacieho senátu ÚHVT zo 16. novembra 2012 (vec R 107/2012-2), týkajúcemu sa námietkového konania medzi Red Bull GmbH a Sun Mark LtdVýrok rozsudku1.    Rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) zo 16. novembra 2012 (vec R 107/2012-2), týkajúce sa námietkového konania medzi Red Bull GmbH a Sun Mark Ltd, sa zrušuje.2.    Návrhy Red Bull, aby bola spoločnosti Sun Mark uložená povinnosť nahradiť trovy konania, sa zamietajú ako neprípustné.3.    ÚHVT je povinný nahradiť trovy konania.